

**Projektu uzraudzības komisijas sēdes protokols**

Ādažu novadā, 2024. gada 17. jūnijā  Nr. ĀNP/1-7-5/24/21

**Sēdi vada:** Komisijas priekšsēdētājs G.Porietis

**Piedalās:** Komisijas locekļi: E.Kāpa, S.Mūze, G.Miglāns, V.Bulāns

**Nepiedalās:** A.Brūvers. I.Pērkone, K.Miķelsone

**Uzaicināti:** L.Bernāns, I.Vanka-Krilovska, I.Grīviņa-Dilāne.

**Protokolē:** L.Pavlovska

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 14.00

DARBA KĀRTĪBA

1. Par dalības izbeigšanu projektā "Bioloģiskās daudzveidības saglabāšana un pieejamības uzlabošana infrastruktūrai zaļajās zonās" (ziņo I.Vanka-Krilovska).
2. Par PII "Strautiņš" garantijas darbu piedāvājumu un papildu izdevumiem (ziņo L.Bernāns).
3. Par Viršu ielas caurtekas pārbūves nepieciešamību (ziņo L.Bernāns).
4. Par tehniskā konsultanta pakalpojumu Krastupes ielas projektā (ziņo I.Grīviņa-Dilāne).

SANĀKSMES GAITA

|  |
| --- |
| 1. **Par dalības izbeigšanu projektā “Bioloģiskās daudzveidības saglabāšana un pieejamības uzlabošana infrastruktūrai zaļajās zonās”** |

(ziņo I.Vanka-Krilovska)

I.VANKA-KRILOVSKA ziņo par projekta mērķi, nosacījumiem un sasniedzamajiem rādītājiem. Informē, ka šā gada 10. jūnija saņemts e-pasts no Gulbenes novada pašvaldības par projekta izbeigšanu, jo nav izturējis kvalitātes pārbaudi un nav apstiprināts.

KOMISIJA debatē par nepieciešamo procedūras veikšanu, lai izbeigtu dalību projektā.

KOMISIJA NOLEMJ: **Uzdot pašvaldības Attīstības un projektu nodaļai sagatavot domes lēmuma projektu par dalības izbeigšanu projektā “Bioloģiskās daudzveidības saglabāšana un pieejamības uzlabošana infrastruktūrai zaļajās zonās” un virzīt to apstiprināšanai pašvaldības domes šā gada 27. jūnija sēdē.**

|  |
| --- |
| 1. **Par PII “Strautiņš” garantijas darbu piedāvājumu un papildu izdevumiem** |

(ziņo L.Bernāns)

L.BERNĀNS ziņo, ka šā gada 11. jūnijā saņemts apdrošinātāja sadarbības partnera SIA “Carlstrom” (reģ. Nr. 40103924471, juridiskā adrese Uriekstes iela 3, Rīga, LV-1005) atzinums Nr. ĀD-PI-26a/24-06 par būvdarbu garantijas laka defektiem un lokālo tāmi Nr. 120-29/04/2024–C “Atjaunošanas darbi”, ar atjaunošanas darbu cenu 79454,46 *euro,* ar PVN. Tāmē nav iekļauta jumta seguma atjaunošanas izmaksas, jo bojājuma apjomu varēs novērtēt pēc jumta seguma atklāšanas. Ievērojot polises nosacījumus, apdrošinājuma summa ir 68734 *euro*, t.i., garantijas darbu apjoms par 10720,46 *euro* pārsniedz apdrošinājuma summu un polises ietvaros apdrošinātājs ir gatavs apmaksāt darbus, nepārsniedzot apdrošinājuma summu, proti 68734 *euro.* Apdrošinātājs vērš uzmanību, ka gadījumā, ja pašvaldība vēlas piesaistīt SIA “Carlstrom” atjaunošanas darbu veikšanai, tas būtu iespējas divu nedēļu laikā no līguma noslēgšanas.

Ņemot vērā iepriekš minēto, nepieciešams veikt grozījumus budžeta tāmē un pārcelt finansējumu 10721 *euro* EKK 2241 ietvaros, no līdzekļiem, kas bija asignēti ĀPII ēkas remontiem (investīciju plāns) uz garantijas laika atjaunošanas darbiem.

KOMISIJA debatē par finansējuma sadalījumu un plānotajiem remontdarbiem, kā arī būvuzraudzības nepieciešamību.

KOMISIJA NOLEMJ: **Pieņemt informāciju zināšanai un atbalstīt pašvaldības aģentūras “Carnikavas komunālserviss” priekšlikumu par jautājuma izskatīšanu domes Finanšu komitejā un domē.**

|  |
| --- |
| 1. **Par Viršu ielas caurtekas pārbūves nepieciešamību** |

(ziņo L.Bernāns)

L.BERNĀNS ziņo par caurtekas pārbūves nepieciešamību. Informē, ka caurtekas apsekošanā konstatēts, ka iztekas gals ir iegrimis gruntī, gala sienu nostiprinājumi ir bojāti, ūdens notece faktiski nenotiek, kā rezultātā tiek pasliktināts zemes gabalu hidromelioratīvais stāvoklis, jo rodas pastāvīgs pārmitrinājums. Ir nepieciešams veikt arī caurtekas pārbūvi, lai atjaunotu normālu ūdens noteci novadgrāvī. Saskaņā ar SIA “AB-rent” tāmi, caurtekas remonta izmaksas ir 7865 *euro,* ar PVN. Ierosina veikt grozījumus budžeta tāmē un pārcelt finansējumu 7865 *euro* no EKK 2223 (ietaupījumu no elektroenerģijas patēriņa samazinājuma) uz EKK 5218 (Viršu ielas caurtekas renovācija).

KOMISIJA NOLEMJ: **Pieņemt informāciju zināšanai un atbalstīt pašvaldības aģentūras “Carnikavas komunālserviss” priekšlikumu par jautājuma izskatīšanu domes Finanšu komitejā un domē.**

|  |
| --- |
| 1. **Par tehniskā konsultanta pakalpojumu Krastupes ielas projektā** |

(ziņo I.Grīviņa–Dilāne)

I.GRĪVIŅA–DILĀNE ziņo, ka projekta ietvaros būtu nepieciešams piesaistīt konsultantu (ceļa inženieri). Informē par darba uzdevumiem Krastupes ielas pārbūvei. Rosina konsultantu piesaistīt arī citiem projektiem, kas atvieglotu un uzlabotu projektu realizācijas gaitu.

KOMISIJA debatē par konsultanta pakalpojuma izmaksām un finanšu avotu, kā arī par iespēju slēgt saimniecisko līgumu ar konsultantu uz noteiktu projektu termiņa laiku, vai arī terminētu darba līgumu.

KOMISIJA NOLEMJ: **Uzdot pašvaldības Centrālās pārvaldes Attīstības un projektu nodaļai sadarbībā ar Finanšu nodaļu apzināt finanšu avotu konsultanta pakalpojuma apmaksai (darījumam vai darba līgumam), paredzamo ietekmi uz pašvaldības budžetu 2024. un 2025. gadā un atkārtoti ziņot Projekta uzraudzības komisijas sēdē.**

Komisijas priekšsēdētājs G.Porietis

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU